**Előterjesztés**

**Két ülés közötti jelentés 3. pontban említett**

**Templom utcai járda felújításához – napirendi pontban külön tárgyalni**

**Tisztelt Képviselő-testület!**

Miután a Magyar Falu program keretén belül elnyert 2 716 579 Ft támogatáshoz a 2022.évi költségvetés elfogadásakor a fejlesztési beruházások előirányzat forrásához 7 283 421 Ft saját forrást rendeltünk, így a Templom utcai járda kivitelezéséhez mely 314,5 m2 járda rekonstrukció 10 millió forint előirányzati keret áll rendelkezésünkre.

Cél, hogy a megnyert pályázati forrást felhasználjuk, ezért az elmúlt Képviselő-testületi ülést követően a Magyar Államkincstár fele felhasználási határidő hosszabbítást kezdeményeztünk.

Bízom abban, hogy az elmúlt veszélyhelyzetre való tekintettel a támogatói okirat módosítása megtörténik, így a kivitelezés megvalósításához szükséges ajánlatok bekérésén a múlt üléseket követően folyamatosan dolgoztam egy kedvezményesebb költségvetés céljából.

Így szeretném bemutatni, hogy a járda felújítás ebben az esetben 8 088 645 Ft kiadásból megvalósítható, ehhez kérem a képviselő-testület támogatását, hozzájárulását, hogy első körben saját forrásból a kötelezettség vállalás megtörténhessen. A munkák mielőbbi megkezdéséhez szükséges a szerződések megkötése, hogy az ajánlatok tételi határidőjén belül a település központjában kiemelkedő szerepet betöltő Templom utcai járda elkészülhessen.

*Határozati javaslat*

Litér Község Önkormányzatnak képviselő-testülete hozzájárul, hogy a Templom utcai járda projektje a 2022. évi költségvetésben biztosított 10 milliós keret terhére megvalósulhasson.

A járda rekonstrukció projekt költsége 8 100 000 Ft.

A képviselő-testület megbízza a polgármestert a szerződések megkötésére, melynek határideje 2022. május 5.

A kivitelezések teljes befejezésének legkésőbbi határideje 2022. július 15.

Litér, 2022. április 25.

 Varga Mihály

 polgármester